**APROBAT**

**INSPECTOR ȘEF**

**SILVIU CRISTIAN ANCULESCU**

**RAPORT**

**PRIVIND ACTIVITATEA DESFĂŞURATĂ DE COMPARTIMENTUL CONTROL RELAŢII DE MUNCĂ DIN CADRUL INSPECTORATULUI TERITORIAL DE MUNCĂ AL JUDEŢULUI GIURGIU ÎN ANUL 2018**

**1. ANALIZA FONDULUI DE TIMP**

În domeniul controlului relaţiilor de muncă structura fondului total de timp de 1287 zile, a fost folosita astfel:

* Pentru controlul efectiv al modului de respectare a legislaţiei muncii s-au folosit un număr de 1236 zile, ceea ce reprezintă 96.03 % din fondul total de timp.
* În această perioadă au fost efectuate 740 controale în domeniul relaţiilor de muncă, reprezentând 57.49 % din fondul total de timp efectiv lucrat;
* Pentru rezolvarea unor sesizări sau reclamaţii au fost folosite 260 zile, reprezentând 20.20 % din fondul total de timp efectiv lucrat;
* Pentru activităţi de birou, au fost folosite un număr de 236 zile, respectiv 18.33 % din fondul total de timp efectiv lucrat;
* Pentru concedii de odihnă, concedii medicale, învoiri şi diverse alte obligaţii, au fost folosite 159 zile, ceea ce reprezintă 12.35 % din fondul total de timp.

**2. MODUL DE REALIZARE A OBIECTIVELOR CUPRINSE ÎN PROGRAMUL INSPECŢIEI MUNCII ( COMPARTIMENTUL RELAŢII DE MUNCĂ )**

Pentru realizarea acţiunilor stabilite în Programul Cadru de acţiuni al Inspecţiei Muncii în domeniul relaţiilor de muncă, I.T.M. Giurgiu a efectuat în anul 2018 controale de fond, tematice și cu caracter preventiv la toate categoriile de angajatori care angajează salariaţi pe baza de contract individual de muncă. Obiectivele principale de verificare le-au constituit: identificarea cazurilor de muncă nedeclarată, respectarea legislaţiei muncii privind angajarea în muncă, în timpul executării contractelor de muncă şi la încetarea acestora, stabilirea și respectarea duratei timpului de muncă și de repaus, stabilirea și acordarea drepturilor salariale precum și a celorlalte drepturi ce decurg din munca prestată, accesul fără discriminare pe piaţa muncii al tuturor persoanelor apte de muncă, respectarea clauzelor contractelor colective de muncă, transmiterea și completarea registrului general de evidență în format electronic.

În anul 2018, prin acţiunile de control desfăşurate în domeniul relaţiilor de muncă s-au obţinut următoarele rezultate:

* 740 angajatori controlaţi;
* 89 angajatori sancţionaţi;
* 91 sancţiuni contravenţionale aplicate;
* 1.756.000 lei valoare amenzi aplicate;

În perioada 01.01.2018 - 31.12.2018, în cadrul ITM Giurgiu, controlul în domeniul relaţiilor de muncă, s-a desfăşurat cu un colectiv mediu de 4.54 inspectori, în primul rând în baza obiectivelor prevăzute în programul de acţiuni al Inspecţiei Muncii care îşi găsesc corespondenţa în economia judeţului şi în al doilea rând pentru rezolvarea unor sesizări şi reclamaţii.

O atenţie deosebită a fost acordată depistării şi sancţionării cazurilor de muncă nedeclarata.

În cele ce urmează, este prezentată succint activitatea Compartimentului Control Relaţii de Muncă, în această perioadă :

**CAMPANII NAȚIONALE DE CONTROL**

1. **IDENTIFICAREA ȘI COMBATEREA MUNCII NEDECLARATE**

În anul 2018, controalele privind identificarea şi combaterea cazurilor de muncă nedeclarată, împreună cu Inspectoratul Județean de Poliție și Inspectoratul Județean de Jandarmerie în baza protocoalelor, încheiate între Inspecţia Muncii s-au concretizat în următoarele rezultate:

* 49 angajatori identificați folosind forţă de muncă nedeclarată;
* 1.590.000 lei - valoarea amenzilor aplicate pentru munca nedeclarată;
* 45 contracte individuale de muncă încheiate persoanelor depistate lucrând fără forme legale;
* nr. pers. depistate la muncă fără contract individual: 82;
* nr. persoane depistate la muncă în afara programului de lucru stabilit în cadrul c.i.m. cu timp parţial: 3.

În urma controalelor desfăşurate, s-a constatat că munca nedeclarată s-a manifestat cu preponderenţă în comerţ, construcţii, prestări servicii, alimentație publică, protecție pază, panificație, pișcicultură.

În unităţile în care s-au constatat încălcări ale prevederilor legale, pe lângă sancţiunile contravenţionale aplicate pentru munca nedeclarată, potrivit art. 260 (1) lit. e, lit.e ^1, lit.e ^2, lit.e ^3, din Codul Muncii, inspectorii de muncă au dispus măsuri pentru încheierea în formă scrisă a contractelor individuale de muncă.

În anul 2018, din totalul de 82 persoane care practică muncă nedeclarată, în 45 cazuri s-au întocmit contracte individuale de muncă potrivit prevederilor Codului Muncii.

În anul 2018 s-au executat campanii de control vizând identificarea muncii nedeclarate, după cum urmează:

* Campanie naţională de identificare a muncii nedeclarate o zi pe săptămână;
* Campanie privind respectarea de către angajatori a prevederilor legale referitoare la încheierea şi executarea contractelor individuale de muncă, a timpului de muncă în domeniul alimentației publice/fast food în perioada 29.05. - 31.05.2018;
* Campanie privind respectarea de către angajatori a prevederilor legale referitoare la încheierea şi executarea contractelor individuale de muncă, a timpului de muncă în la angajatorii care prestează servicii poștale și de curierat în perioada 19.03 – 30.03 2018;
* Campanie națională privind respectarea de către angajatori a prevederilor legale referitoare la încheierea, înregistrarea și executarea contractelor individuale de muncă cu timp parțial în perioada 18.06 – 29.06.2018;
* Campanie naţională privind identificarea cazurilor de muncă nedeclarată și verificarea modului în care se respectă prevederile legale care reglementează relațiile de muncă la angajatorii care îşi desfăşoară activitatea în domeniul ”Întreținerea și repararea autovehiculelor” – cod CAEN 4520 - spălătorii auto - perioada de desfăşurare: 19 – 20 octombrie 2018;

|  |  |  |  |
| --- | --- | --- | --- |
| * Campanie națională privind identificarea cazurilor de muncă nedeclarată și verificarea modului în care se respectă prevederile legale care reglementează relațiile de muncă la angajatorii care îşi desfăşoară activitatea în domeniul transportatorilor rutieri desfășurată în perioada 19 - 29 noiembrie 2018; | | | |
| * Campanie națională privind identificarea cazurilor de muncă nedeclarată și verificarea modului în care se respectă prevederile legale care reglementează relațiile de muncă la angajatorii care îşi desfăşoară activitatea în domeniul agențiilor de turism |  |  |  | |

în perioada 19 - 29 noiembrie 2018;

* Campanie națională pentru verificarea respectării prevederilor legale de către agențiile de plasare forță de muncă în străinătate în perioada 05 - 14 decembrie 2018;

|  |  |  |  |
| --- | --- | --- | --- |
| Nr. crt. | Indicator | | Valoare |
| 1 | Număr total controale efectuate | | 667 |
| 2 | Angajatori depistaţi cu persoane care practică muncă nedeclarată | | 49 |
| 3 | Persoane care practică muncă nedeclarată | Total din care: | 82 |
| - Femei | 30 |
| -Sub 18 ani | 1 |
| -Sub 15 ani | 0 |
| 4 | Amenzi aplicate pentru „muncă nedeclarată” (lei) | | 1.590.000 |

Cu ocazia controalelor efectuate s-au mai constatat o serie de deficienţe în domeniul relaţiilor de muncă, cum ar fi:

* neîntocmire regulament intern,
* neîntocmire fişe post, neîntocmire completă a dosarelor de personal,
* neîntocmirea corectă a foilor colective de prezenţă,
* neacordare drepturi salariale,
* neacordare drepturi baneşti aferente concediului de odihnă neefectuat,
* neîntocmirea şi netransmiterea registrului general pentru evidenţa salariaţilor în format electronic la ITM Giurgiu, precum şi a modificărilor la acesta,
* neacordarea concediilor legale de odihnă / compensării în bani a concediului de odihnă neefectuat,
* nerespectarea prevederilor legale referitoare la durata timpului de muncă şi cele referitoare la repausul săptămânal, munca pe timpul nopţii, etc., pentru acestea fiind dispuse o serie de masuri cu termene fixe de realizare, precum şi aplicate amenzi contravenţionale în valoare de 61.000 lei.

1. **CAMPANIE NAŢIONALĂ PRIVIND RESPECTAREA DE CATRE AGENŢII DE MUNCĂ TEMPORARĂ A PREVEDERILOR H.G. NR. 1256/2011 PRIVIND CONDITIILE ŞI FUNCȚIONARE, PRECUM ŞI PROCEDURA DE AUTORIZARE A AGENTULUI DE MUNCĂ TEMPORARĂ**

* In perioada 19.02 - 30.04.2018 s-a desfășurat o campanie națională urmărindu-se respectarea de către agenţii de muncă temporară a prevederilor H.G. nr. 1256/2011 privind condițiile şi funcționare, precum şi procedura de autorizare a agentului de muncă temporară ocazie cu care a fost verificaț 1 angajator. La momentul desfășurării campaniei în județul Giurgiu era în derulare 7 contracte de punere la dispoziție în baza căruia au fost încheiate 31 contracte de muncă temporară conform art. 94 din Codul Muncii. Au fost constate deficiențe conf. HG 905/2017, aplicându – se sacțiune de 5000 lei.

1. **CAMPANIA DE INFORMARE ȘI CONȘTIENTIZARE CU PRIVIRE LA MODIFICAREA SALARIULUI BRUT ÎN CONTEXTUL TRANSFERULUI CONTRIBUȚIILOR SOCIALE DE LA ANGAJATOR LA ANGAJAT, APLICAREA PREVEDERILOR DEROGATORII DE LA LEGEA 62/2011 REGLEMENTATE PRIN ART. 7 DIN OUG 82/2017 PENTRU MODIFICAREA ȘI COMPLETAREA UNOR ACTE NORMATIVE, REGISTRUL GENERAL DE EVIDENȚĂ A SALARIAȚILOR ȘI TRANSFORMAREA MUNCII NEDECLARATE ÎN MUNCĂ DECLARATĂ, INSPECTORATUL TERRITORIAL DE MUNCĂ GIURGIU A PROCEDAT LA INFORMAREA ANGAJATORILOR DESPRE ACESTE MODIFICĂRI LEGISLATIVE.**

* În acest context, în anul 2018 inspectorul șef al ITM Giurgiu împreună cu inspectorii de muncă au efectuat următoarele acțiuni:
* Inspectorul șef a susținut informari în mass media locala privind modificările legislative cu referire direct la O.U.G. 82/2017.
* în perioada ianuarie – decembrie 2018 inspectorii de muncă din cadrul Compartimentului Control Relații de Muncă au transmis către angajatori un numar 85 de scrisori de informare referitoare la aspectele trecerii contribuțiilor de la angajator la angajat, registrul general de evidență a salariaților și transformarea muncii nedeclarate în muncă declarată.

1. **CAMPANIE ÎN DOMENIUL RELAŢIILOR DE MUNCĂ PRIVIND VERIFICAREA MODULUI ÎN CARE ANGAJATORII AU APLICAT PREVEDERILE LEGALE PRIVIND MODIFICAREA SALARIULUI BRUT ÎN CONTEXTUL TRANSFERULUI CONTRIBUȚIILOR SOCIALE OBLIGATORII DE LA ANGAJATOR LA ANGAJAT – PREVEDERI DEROGATORII DE LA LEGEA 62/20111 REGLEMENTATE PRIN ART. VII DIN OUG 82/2017 PENTRU MODIFICAREA ȘI COMPLETAREA UNOR ACTE NORMATIVE, REGISTRUL GENERAL DE EVIDENȚĂ A SALARIAȚILOR ȘI STABILIREA SALARIULUI DE BAZĂ MINIM BRUT PE ȚARĂ GARANTAT ÎN PLATĂ.**

În cadrul campaniei care s-a desfășurat în perioada aprilie – iunie 2018 au fost verificați 152 de angajatori și au fost obținute următoarele rezultate:

* număr total angajatori care nu au respectat prevederile art. VII alin. 1 din OUG nr. 82/2017: 89;
* număr total angajatori care nu au respectat prevederile art. VII alin. 2 din OUG nr. 82/2017:14;
* număr total angajatori care nu au respectat prevederile art. 13 alin. 2 din H.G. 905/2017: 3;
* număr total angajatori care nu au respectat prevederile H.G. nr. 846/2017, începând cu 1 ianuarie 2018: 0.

Nu au fost aplicate sancțiuni contravenționale. Pentru neconformitățile constatate au fost dispuse măsuri de intrare în legalitate.

CAP. II ACTIVITATE PROPRIE CONTROL RELATII DE MUNCA

1. **Verificarea modului in care angajatorii respecta prevederile Codului Muncii – Legea 53/2003 republicata, cu modificările şi completările ulterioare**

* Din totalul de 740 agenţi economici verificaţi în anul 2018, de către I.T.M. Giurgiu în domeniul raporturilor de muncă, s-au constatat 85 deficienţe privind nerespectarea prevederilor Legii 53/2003 R – Codul Muncii, pentru care s-au aplicat sancţiuni contravenţionale şi s-au dispus măsuri de eliminare a lor.

În anul 2018 s-au aplicat pentru nerespectarea prevederilor legale privind Legea 53/20034R, amenzi contravenţionale în valoare totala de 1.611.000 lei.

Referitor la modul în care au fost aplicate dispozițiile legale ale Codului Muncii, în cadrul acţiunilor de fond efectuate în anul 2018, au fost analizate prioritar problemele privind încheierea contractelor individuale de muncă, clauze, durate, condiţii de confidenţialitate, neconcurența, drepturi și obligaţii ale părţilor. O atenţie specială s-a acordat încheierii valabile a contractelor individuale de muncă şi a respectării condiţiilor legale necesare pentru a nu atrage nulitatea lor. Probleme s-au constatat la încetarea raporturilor de munca ca urmare a procedurilor speciale pe care le ridica diferitele situaţii de încetare a contractelor de munca de drept sau la inițiativa părților. S-a dat o atenţie deosebită modului în care angajatorul realizează concedierea salariaţilor din motive care ţin de persoana acestora, în special pentru indisciplină și necorespundere profesională și modului în care au fost respectate procedurile de verificare a motivelor pentru care s-au dispus astfel de concedieri. De asemenea s-a urmărit maniera în care angajatorul concediază salariaţii prin restructurarea posturilor, daca se acorda preavizul legal şi dacă sunt achitate toate drepturile salariale de lichidare cuvenite la încetarea activităţii.

Un rol important în acţiunile de control l-a reprezentat verificarea respectării duratei normale a timpului de muncă, a compensării potrivit legii a timpului de muncă suplimentar lucrat, a asigurării repausului zilnic şi săptămânal şi a modului în care salariaţii beneficiază de concediile anuale de odihnă.

1. **Verificarea modului in care angajatorii respecta prevederile O.U.G. nr. 25/2011 privind încadrarea în muncă şi detaşarea străinilor pe teritoriul României și pentru modificarea și completarea unor acte normative privind regimul străinilor în România.**

În cadrul acţiunilor de control efectuate de către I.T.M. Giurgiu, s-a avut în vedere verificarea inclusiv a existenței muncitorilor străini, a legalităţii formelor lor de angajare, a respectării prevederilor legilor speciale care reglementează statutul muncitorului străin în Romania şi în primul rând a valabilităţii autorizaţiilor de muncă şi a permiselor de ședere în scop de muncă.

În anul 2018 au fost efectuate controale privind respectarea prevederilor O.G. 25/2011 împreună cu reprezentanţi ai IGI Giurgiu la un numar de 15 agenti economici. Nu au fost constatate neconformități.

Urmare a solicitării IM s-a procedat, împreună cu reprezentanți din cadrul Biroului pentru Imigrări Giurgiu, la informarea cetatenilor straini aflați în cele 6 centre de azil din subordinea Directiei Azil și Integrare cu privire la condițiile în care pot fi prestate activități lucrative pe teritoriul național, precum și în ceea ce privește și obligațiile ce le revin în calitate de angajați. Cu această ocazie, străinilor le-au fost prezentate aspecte privind condițiile în care pot desfășura activități lucrative, încheierea, modificarea ți încetarea contractului individual de muncă, salarizare, durata timpului de muncă și de odihnă, concediul de odihnă.

1. **Verificarea modului in care agenţii economici respectă prevederile Legii nr. 156/2000 privind protecţia cetăţenilor romani care lucrează în străinătate.**

Pe această tematică nu s-au constatat neconformităţi în raport cu prevederile legale aplicabile.

1. **Verificarea modului în care angajatorii respectă prevederile LEGE nr. 16 din 17 martie 2017 privind detaşarea salariaţilor în cadrul prestării de servicii transnaţionale**

In anul 2018 au fost înregistrate 22 persoane cetăţeni străini salariați, membrii ai UE, detaşați pe teritoriul judeţului Giurgiu în cadrul prestărilor de servicii transnaţionale, potrivit reglementarilor Legii nr. 344/2006 modif. Nu s-au constatat neconformităţi în raport cu prevederile legale aplicabile.

1. **Verificarea modului in care angajatorii respecta prevederile Legii nr. 202/2002 rep. privind egalitatea de şanse si de tratament între femei şi bărbaţi.**

În urma verificărilor efectuate s-a urmărit respectarea prevederilor Legii nr. 202/2002 rep. privind egalitatea de șanse și de tratament intre femei și bărbați la 1 de angajator verificaţ nefiind întâlnite încălcări ale legislaţiei in vigoare în această privinţă.

1. **Verificarea modului în care angajatorii respectă prevederile HG nr. 905/2017 privind întocmirea şi completarea registrului general de evidenţă a salariaţilor.**

În anul 2018 s-a verificat respectarea dispoziţiilor legale privind întocmirea, completarea şi transmiterea registrului general de evidenta a salariaţilor in format electronic (REVISAL) potrivit H.G. nr. 905/2017. Au fost efectuate un numar de 626 controale, au fost aplicate un număr de 7 sancțiuni contravenţionale din care 4 amenzi în valoare de 28000 lei. Pentru deficientele constatate s-au dispus un numar de 626 măsuri.

1. **Campanie privind respectarea de către angajatori a prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri si a normelor de aplicare a acesteia.**

În anul 2018 au fost efectuate 18 controale pe acesta tematică și s-au constatat 2 neconformităţi în raport de prevederile Legii 52/2011 pentru care au fost aplicate un număr de 2 sancțiuni contravenţionale cu avertisment și au fost dispuse măsuri de remediere a neconformităților.

**H. Verificarea modului de respectare a prevederilor Legii nr. 62/2011, privind încheierea contractelor colective de munca la angajatorii cu peste 21 de salariaţi.**

In 2018 au fost efectuate un număr de 31 controale la angajatorii cu peste 21 de salariați unde au fost dispuse 20 măsuri de intrare în legalitate, privind iniţierea negocierii colective, în conformitate cu prevederile art. 129 -131 din Legea 62/2011 rep.

În acţiunile de control efectuate, inspectorii de muncă au verificat respectarea clauzelor cuprinse în contractele colective de muncă, acordurile sau convenţiile întocmite la nivelul angajatorilor, în conformitate cu prevederile Legii 62/2011 rep. – a dialogului social.

**I. Scrisori, petiţii, reclamaţii adresate către I.T.M. Giurgiu de la persoane fizice si juridice**

Un număr important de acţiuni de control au fost generate de sesizările şi reclamaţiile petenţilor, persoane fizice sau autorităţi si instituţii publice.

In anul anul 2018, serviciul control relaţii de munca din cadrul I.T.M. Giurgiu a soluţionat 260petiţii înregistrate in sensul Legii 233/2002, pe probleme legate in special de nerespectarea clauzelor contractuale: ale contractului individual de muncă, neîncetarea contractelor de muncă la data întreruperii raporturilor de muncă, neîntocmirea formelor legale de angajare, neacordarea drepturilor salariale pentru munca prestată sau a sporurilor etc.

**Inspector Șef Adjunct RM**

p. REMUS DRAGU

**Inspector de muncă**

ALINA COMAN